
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Valentin Iliescu,



Preşedintele Comisiei pentru muncă şi protecţie socială

AVIZ

asupra propunerii legislative privind acordarea unor drepturi persoanelor care cu începere de la 28 iunie 1940 au fost persecutate din motive politice de autorităţile sovietice de ocupaţie în teritoriile răpite României în urma protocolului adiţional secret al pactului Ribbentrop-Molotov şi care, ulterior, s-au repatriat în România şi au devenit (redevenit) cetăţeni români



Biroul    permanent   al Camerei Deputaţilor a trimis, cu adresa nr. 414 din 22 februarie 1999, Comisiei pentru drepturile omului, culte şi problemele minorităţilor naţionale, în vederea avizării, propunerea legislativă privind acordarea unor drepturi persoanelor care cu începere de la 28 iunie 1940 au fost persecutate din motive politice de autorităţile sovietice de ocupaţie în teritoriile răpite României în urma protocolului adiţional secret al pactului Ribbentrop-Molotov şi care, ulterior, s-au repatriat în România şi au devenit (redevenit) cetăţeni români.



În şedinţa din 24 martie 1999, comisia a analizat propunerea legislativă şi a hotărât, cu unanimitate e voturi, să îi acorde aviz favorabil cu următoarele amendamente:



Amendamente acceptate:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    Titlul – “Propunerea legislativă privind acordarea unor drepturi persoanelor care cu începere de la 28 iunie 1940 au fost persecutate din motive politice de autorităţile sovietice de ocupaţie în teritoriile răpite României în urma protocolului adiţional secret al pactului Ribbentrop-Molotov şi care, ulterior, s-au repatriat în România şi au devenit (redevenit) cetăţeni români”.
    Domnul deputat Ovidiu Şincai a propus eliminarea din titlul propunerii legislative a sintagmei 

“în urma protocolului adiţional secret al pactului Ribbentrop-Molotov”.

    Amendamentul a fost admis de membrii comisiei cu majoritate de voturi.

    Ca urmare, titlul propunerii legislative va avea următoarea redactare: “Propunerea legislativă privind acordarea unor drepturi persoanelor care cu începere de la 28 iunie 1940 au fost persecutate din motive politice de autorităţile sovietice de ocupaţie în teritoriile răpite României  şi care, ulterior, s-au repatriat în România şi au devenit (redevenit) cetăţeni români”. 
    Autorul a considerat că trimiterea la protocolul adiţional secret al pactului Ribbentrop-Molotov nu este necesară pentru că:

    - pactul, încheiat la 23 august 1939, reprezintă un acord de împărţire a sferelor de influenţă între URSS şi Germania. El a fost concretizat prin acte juridice (tratate, note ultimative) care au relevanţă pentru dreptul internaţional, relaţiile dintre state şi situaţia juridică a unor persoane;

    - pentru România sunt relevante notele ultimative adresate de URSS în iunie 1940. Pierderea teritoriilor a fost efectul acestor acte, indiferent dacă ele se bazau pe un protocol secret sau pe un alt aranjament. Prin urmare, este important să se sublinieze nelegitimitatea acestor acte şi obligaţiile României faţă de persoanele care au avut cetăţenie română la 28 iunie 1940  şi care au avut de suferit persecuţii până la data de 12 septembrie 1944 (data încheierii convenţiei de armistiţiu, care accepta o nouă frontieră între România şi URSS).



Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

2.
    Art. 1 alin. (1) lit. c) –

“a fost deportată în regiunile geografice îndepărtate ale fostei URSS”.
    Domnul deputat Ovidiu Şincai a propus eliminarea sintagmei “geografice îndepărtate”.

    Amendamentul a fost admis de membrii comisiei cu unanimitate de voturi.

    În consecinţă, textul literei c) de la alin. (1) al art. 1 va avea următorul cuprins:

“a fost deportată în regiuni ale fostei URSS”.


    Autorul a considerat că acţiunea de deportare nu produce efecte în funcţie de distanţa geografică. Aceasta, eventual, poate agrava consecinţele deportării.

3.
    Art. 1 alin. (2) – “Fiecare an de detenţie, internare sau deportare pentru situaţiile de la lit. a), b) şi c) se consideră ca vechime în muncă un an şi şase luni”.
    Domnul deputat Marţian Dan a propus eliminarea lit. c) şi înlocuirea acesteia cu 

lit. d).

    Amendamentul a fost admis de membrii comisiei cu unanimitate de voturi.

    Ca urmare, textul 

alin. (2) al art. 1 va avea următorul cuprins: “Fiecare an de detenţie, internare sau deportare pentru situaţiile de la lit. a), b) şi d) se consideră ca vechime în muncă un an şi şase luni”.


     Situaţia reglementată prin textul de la lit. d) alin. (1) al art. 1 a avut consecinţe mai grave asupra persoanelor cărora li s-a aplicat regimul internării în spitale psihiatrice, decât asupra celor care au suportat regimul de deportare reglementat la lit. c) alin. (1) al art. 1.

    În sprijinul acestei argumentări vine şi 

alin. (3) al art. 1 care, prin cuprinsul său, confirmă punctul de vedere al autorului.



4.
    Art. 1 alineatul ultim – “Perioadele prevăzute în prezentul articol constituie şi vechime neîntreruptă în muncă şi în aceeaşi unitate şi intră în calculul acestor vechimi”.
    Domnul deputat Marţian Dan a propus eliminarea alineatului ultim al art. 1.

    Amendamentul a fost admis de membrii comisiei cu unanimitate de voturi.


    În susţinerea propunerii de eliminare a textului a fost invocat faptul că, în legislaţia actuală,    au fost eliminate noţiunile de “vechime neîntreruptă în muncă şi în aceeaşi unitate”.

5.
    Art. 14 – “Drepturile prevăzute de Articolele 

1-3 şi 8 se acordă retroactiv de la data ce precede cu cinci ani data cererii prevăzute la 

Art. 10”.
    Domnul deputat Liviu Alexandru Mera a propus eliminarea art. 14.

    Amendamentul a fost admis de membrii comisiei cu unanimitate de voturi.
    Dispoziţia instituie o normă de retroactivitate care, potrivit dispoziţiilor constituţionale, nu poate fi acceptată.

6.
    Art. 16 – “Cererile pentru stabilirea drepturilor prevăzute de prezenta lege se vor depune la comisiile stabilite în Art. 9 în termen de 3 ani de la data publicării prezentei legi în Monitorul Oficial”.
    Domnul deputat Marţian Dan a propus reducerea perioadei în care se pot depune cererile, de la 3 ani la un an.

   Amendamentul a fost admis de membrii comisiei cu unanimitate de voturi.

    Prin urmare, textul 

art. 16 va avea următorul cuprins: “Cererile pentru stabilirea drepturilor prevăzute de prezenta lege se vor depune la comisiile stabilite în Art. 9 în termen de 1 an de la data publicării prezentei legi în Monitorul Oficial”.


    Termenul de 3 ani propus de iniţiator pentru depunerea cererilor de către persoanelor îndreptăţite este exagerat de lung.

PREŞEDINTE,

Marţian Dan

